<classify> Mwandishi Wetu -Dar es Salaam MFUKO wa Taifa wa Bima ya Afya NHIF umevunja ukimya nakuzungumzia malalamiko mengi yanayotolewa na watu mbalimbali kuhusu gharama zavifurushi vipya vya matibabu. Umesema kabla ya kufikia uamuzi wa kutangaza vifurushi vipyavya bima ya afya, ulifanya utafiti wa gharama ambazo Watanzania wanawezakuzimudu kabla ya kuutangazia umma. Akizungumza na wahariri wa vyombo mbalimbali vya habari, Dares Salaam jana, Mkurugenzi Mkuu wa NHIF, Benernad Konga alisema kabla ya uamuzihuo walifanya utafiti wa wiki tatu kwa Mkoa wa Dar es Salaam uliolengakuwafikia watu wengi zaidi, lakini wakajikuta wanavuka lengo walilokusudia. Tulianza kwa kufanya utafiti wetu ili kupata maoni ya msingiya wananchi, katika eneo hili tulikusudia kuwafikia watu 100 hadi 200,nawaambieni wahariri tulipata watu 700, hii ni idadi kubwa ambayo ilitupatiamwelekeo mzuri wa malengo yetu. Kila mtu alitoa mawazo au kuchagua kifurushi chake ambachoanaona atakimudu kukigharamia, tukajikuta mfuko umepata Sh milioni 400, hili sijambo dogo, Watanzania wengi wana mwamko. Napenda kusisitiza jambo hili tumelifanyia utafiti nakulipeleka kwenye mamlaka husika ndugu zangu, hapo tulipo nasema tumechelewasana, tusonge mbele, tuache blablaa. Tumekuja na vifurushi vya Najali Afya kinaanzia Sh 192,000,Wekeza Afya na Timiza Afya ambavyo vimewekewa mchanganuo mzuri na wa kueleweka,alisema Konga. Alisema utafiti ulifanyika wilaya za Kinondoni, Temeke naIlala hata kabla ya kuomba kibali kutoka serikalini kuwatangazia Watanzania. Tulijikita kwenye utafiti wetu hata kabla ya kuomba kibalicha Serikali, baada ya kuona mambo yamekwenda vizuri, ndiyo tukaruhusiwakutangaza, alisema Konga. Alisema idadi ya Watanzania wanaohudumiwa na mfuko niasilimia 8.5 idadi ambayo ni ndogo, huku ikiacha kundi kubwa nje. Watanzania wengi hawako kwenye mfuko huu, ndiyo maanatumekuja na mkakati wa kuhakikisha tunatoa vifurushi ambavyo kila mwananchianaweza kuvimudu ili mwisho wa siku apate matibabu. Si jambo jema kuhangaikiabima wakati mtu unaumwa, alisema Konga. Alisema Serikali ina mpango wa kupeleka muswada bungeni ilimwisho wa siku uwe sheria ambayo itamlazimisha kila Mtanzania kujiunga na NHIFtofauti na ilivyo sasa. Kuhusu taarifa za mfuko huo kuwa na hali mbaya kiuchumi,Konga alisema hakuna ukweli wowote wa jambo hilo na kwamba wako imara. Mfuko uko imara, kila baada ya miaka mitatu tunafanyaukaguzi, hakuna hata kituo kimoja tulishindwa kukilipa, tumefanya mwaka 2016 mpakasasa tuko vizuri. Hata kama wanachama hawatalipa, tutakwenda mpaka mwaka 2024bila kugusa asset hata moja. Katika hili, nawatoa hofu kabisa ndugu zangu, alisemaKonga. Aidha Konga alitoa wito kwa Watanzania kuwa na utamaduni wakufanya mazoezi ili kuepuka magonjwa yasiyokuwa ya lazima. Mkurugenzi wa Huduma za Wanachama wa mfuko huo, ChristopherMapunda alisema gharama za matibabu zimekuwa za ghali na kama mwananchi wakawaida asipokata bima, hukumbana na usumbufu mkubwa. Alisema matibabu ya saratani kwa mtu mmoja kwa mwakayamefikia Sh milioni 69.9, matibabu ya figo Sh milioni 35 na upasuaji moyo niSh milioni 12. Ukiangalia gharama hizi ni kubwa kwa mwananchi wa kawaidakuzimudu bila kuwa na bima yake, lazima tufike wakati sasa tubadilike. Mnaweza kuchangishana au kuuza nyumba na bado msifikiegharama za kulipia saratani, mwisho wa siku mgonjwa anafariki, alisema Mapunda. Wiki iliyopita mfuko ulitangaza gharama za vifurushi vipyavua bima ya afya ambavyo gharama zake zinaanzia Sh 192,000 hadi Sh milioni 2.2kwa familia moja. VIFURUSHI VIPYA Kwa mujibu waNHIF, virushi vipya kuanzia umri wa miaka 18 hadi 35, mtu binafsi ni Sh 192,000Najali Afya, Sh 384,000 Wekeza Afya na Sh 516,000 Timiza Afya. Kwa umri wa miaka39 hadi 59, kwa kifurushi cha mtu binafsi ni Sh 240,000 Najali Afya, Sh440,000 Wekeza Afya nah 612,000 Timiza Afya. Umri wa miaka 60 na kuendelea, kwa mtu binafsi ni Sh 336,000 Najali Afya, Sh 660,000 Wekeza Afya na Sh 984,000 Timiza Afya.  <topic>: AFYA 